open-index/open-wikipedia-markdown huggingface dataset:
তিসিবিওস

**তিসিবিওস** (গ্রিক ভাষায়: Κτησίβιος, ইংরেজি ভাষায়: Ctesibius বা *টেসিবিয়াস*, অন্য উচ্চারন *ক্তিসিবিওস*) (২৮৫-২২২ খ্রিস্টপূর্বাব্দ পর্যন্ত সক্রিয়) ছিলেন প্রাচীন মিশরের আলেকজান্দ্রিয়া শহরে বসবাসকারী একজন গ্রিক পদার্থবিজ্ঞানী, প্রকৌশলী এবং উদ্ভাবক। তাকে *আলেকজান্দ্রিয়ার তিসিবিওস* নামেও ডাকা হয়। তিনি প্রাচীন আলেকজান্দ্রিয়ার বিখ্যাত প্রকৌশল যুগের অন্যতম প্রধান ব্যক্তিত্ব। তিনি ছিলেন একজন নাপিতের সন্তান। ধারণা করা হয় তিনিই প্রথম বাতাসের স্থিতিস্থাপকতা আবিষ্কার করেন। এছাড়া তিনি ঘনীভূত বাতাস ব্যবহার করে বেশ কিছু যন্ত্র উদ্ভাবন করেন। ঘনীভূত বাতাসের শক্তিকে যান্ত্রিক শক্তিতে রূপান্তরের বিদ্যাকে Pneumatics বা বায়ুবিদ্যা বলা হয়। এজন্য অনেকে তাকে বায়ুবিদ্যার জনক বলেন। বাতাসের শক্তিকে কাজে লাগিয়ে তিনি ফোর্স পাম্প এবং এক ধরনের গুলতি বানিয়েছিলেন।

তার সবচেয়ে বিখ্যাত কাজ জলঘড়ির উন্নতি সাধন। জলঘড়ি তিসিবিওসের অনেক আগে থেকেই প্রচলিত ছিল। সবচেয়ে সাধারণ জলঘড়ি দুটি পাত্রের মাধ্যমে কাজ করে। একটি পানিপূর্ণ পাত্র আরেকটি শূন্য পাত্রের একটু উপরে রাখা হয়, পানিপূর্ণ পাত্রের নিচের দিকে একটি ছিদ্র থাকে যা দিয়ে নিচের পাত্রে পানি পড়ে। নিচের পাত্রে পানির স্তর কতটুকু বৃদ্ধি পাচ্ছে তার মাধ্যমে সময় গণনা করা হয়। কিন্তু সমস্যা ছিল, এটি কোন ধ্রুব সময় গণক নয়। কারণ উপরের পাত্রে পানি বেশি থাকলে চাপ বেশি হবে এবং সে কারণে পানির বেগও বেশি হবে। কিন্তু উপরের পাত্রের পানির স্তর যত কমতে থাকবে পানির বেগও তত কমতে থাকবে। এ কারণে জলঘড়ির পানিকে সময়ের পরিমাপক হিসেবে ব্যবহার করলে বলতে হবে, সময় শুরুর দিকে বেশি দ্রুত চলে। এখান থেকেই বোধহয় "সময় গড়িয়ে যাচ্ছে" বা "সময় ফুরিয়ে যাচ্ছে" (running out of time) বাগধারার উদ্ভব। তো পানির মাধ্যমে ধ্রুব সময় পরিমাপের জন্য ক্তিসিবিওস উপরের পাত্রে পানির স্তর সর্বদা সমান রাখার কৌশল উদ্ভাবন করেন এবং এর মাধ্যমে ধীরে ধীরে জটিল থেকে জটিলতর জলঘড়ি নির্মাণ করেন। নিচের পাত্রের গায়ে পানির স্তর নির্দেশক কাঁটা জুড়ে দিয়ে তিনি সময় (ঘণ্টা, দিন, মাস, বছর) প্রদর্শনেরও ব্যবস্থা করেন।

তার আরেকটি গুরুত্বপূর্ণ আবিষ্কার হচ্ছে, হাইড্রলিস বা জল-অর্গ্যান (জলবাদ্যযন্ত্র)। এই বাদ্যযন্ত্রে অনেকগুলো অর্গ্যান নল থাকে যার ভেতর পানির ওজনের উপর ভিত্তি করে বাতাস প্রবাহিত করা হয়। ক্তিসিবিওসের কোন রচনা আমাদের হাতে এসে পৌঁছায়নি। তার কাজ সম্পর্কে জানা যায় কেবল অন্যদের, বিশেষ করে রোমান লেখক ভিত্রুভিয়ুস এবং আলেকজান্দ্রিয়ার হেরোনের লেখা পড়ে। কিন্তু এতে কোন সন্দেহ নেই যে, তিনি প্রকৌশলের এমন একটি ধারার ভিত্তি স্থাপন করেছিলেন পরবর্তীকালে যার চূড়ান্ত উৎকর্ষ সাধিত হয়েছে আলেকজান্দ্রিয়ার হেরোন এবং বিজান্তিওনের (বাইজান্টিয়াম বা বর্তমান ইস্তাম্বুল) ফিলোর মাধ্যমে।

## তথ্যসূত্র

বিষয়শ্রেণী:গ্রিক প্রকৌশলী
বিষয়শ্রেণী:গ্রিক উদ্ভাবক
বিষয়শ্রেণী:গ্রিক গণিতবিদ
বিষয়শ্রেণী:প্রাচীন গ্রিক গণিতবিদ
হামিদুল হক চৌধুরী

**হামিদুল হক চৌধুরী** (জন্ম: ১৯০১-মৃত্যু: ১৮ই জানুয়ারী, ১৯৯২) হলেন একজন বাঙালী মুসলমান রাজনীতিবিদ ও আইনজীবী। ১৯৩৭ সালে মুসলিম লীগের মনোনয়নে বঙ্গীয় ব্যবস্থাপক পরিষদের সদস্য নির্বাচিত হন। বঙ্গীয় মুসলিম লীগের অন্যতম নেতা হিসেবে ঐতিহাসিক পাকিস্তান আন্দোলনে অংশনেন। ১৯৪৯ সালে পূর্ববঙ্গ সরকারের অর্থমন্ত্রী নিযুক্ত হন। ১৯৫৫ সালে তিনি ২৬ সেপ্টেম্বর যুক্তফ্রন্ট-মুসলিম লীগ কেন্দ্রীয় কোয়ালিশন সরকারের পররাষ্ট্রমন্ত্রী নিযুক্ত হন চৌধুরী মোহাম্মদ আলীর মন্ত্রিসভায়। 

## জন্ম ও শিক্ষাজীবন
**হামিদুল হক চৌধুরী**র জন্ম ফেনী জেলার দাগনভূঁইয়া উপজেলার রামনগর গ্রামের এক অভিজাত পরিবারে ১৯০১ সালে। কলকাতা প্রেসিডেন্সি কলেজ থেকে অঙ্কে ডিসটিংশনসহ বিএসসি পাস করেছিলেন (১৯২৫)। ল ডিগ্রি লাভের পর ১৯৩০ সালে কলকাতা বারে আইন ব্যবসায় যোগ দেন।

## কর্মজীবন
হামিদুল হক চৌধুরী ল ডিগ্রি লাভের পর ১৯৩০ সালে কলকাতা বারে আইন ব্যবসায় যোগ দেন। পাকিস্তান প্রতিষ্ঠার পর কলকাতা ত্যাগ করে ঢাকায় এসে হাইকোর্টে আইন ব্যবসায় যোগ দেন। ঐতিহ্যবাহী ইংরেজি দৈনিক বাংলাদেশ অবজারভার, সংবাদপত্রটির প্রতিষ্ঠাতা হামিদুল হক চৌধুরী।

## রাজনৈতিক জীবন
হামিদুল হক চৌধুরী ১৯৩৭ সালে মুসলিম লীগের মনোনয়নে বঙ্গীয় ব্যবস্থাপক পরিষদের সদস্য নির্বাচিত হন। বঙ্গীয় মুসলিম লীগের অন্যতম নেতা হিসেবে ঐতিহাসিক পাকিস্তান আন্দোলনে অংশনেন। ভারত-পাকিস্তান সীমানা নির্ধারণের জন্য গঠিত, বহুলালোচিত র‌্যাডকিফ কমিশনের সদস্য হিসেবে গুরুত্বপূর্ণ ভূমিকা রাখেন।
১৯৪৯ সালে পূর্ববঙ্গ সরকারের অর্থমন্ত্রী নিযুক্ত হন। একই বছর পাকিস্তানের প্রধানমন্ত্রী লিয়াকত আলী খানের সাথে মতানৈক্য ঘটলে মন্ত্রিত্ব থেকে পদত্যাগ করেন। ১৯৫৩ সালে শেরেবাংলা এ কে ফজলুল হকের নেতৃত্বে কৃষক-শ্রমিক পার্টি গঠন করেন এবং দলের সহসভাপতি নির্বাচিত হন। ১৯৫৫ সালে পার্টির মনোনয়নে পূর্ববঙ্গ পরিষদের সদস্যদের ভোটে পাকিস্তানের দ্বিতীয় গণপরিষদে সদস্য নির্বাচিত হয়েছিলেন। একই বছর ২৬ সেপ্টেম্বর যুক্তফ্রন্ট-মুসলিম লীগ কেন্দ্রীয় কোয়ালিশন সরকারের পররাষ্ট্রমন্ত্রী নিযুক্ত হন চৌধুরী মোহাম্মদ আলীর মন্ত্রিসভায়। ১৯৫৬ সালের ১০ সেপ্টেম্বর পর্যন্ত এ পদে দায়িত্ব পালন করেন। ১৯৫৬ সালে পাকিস্তানের প্রথম সংবিধানের খসড়া বিল প্রণয়ন এবং গণপরিষদে তা পাস করিয়ে নেয়ার ব্যাপারে গুরুত্বপূর্ণ ভূমিকা পালন করেন। ১৯৫৮ সালে ১৬ সেপ্টেম্বর কেন্দ্রীয় অর্থমন্ত্রী নিযুক্ত হন ফিরোজ খান নুন মন্ত্রিসভায়। একই বছর ৭ অক্টোবর দেশব্যাপী সামরিক আইন জারি করা হলে মন্ত্রিত্ব থেকে পদচ্যুত ও গ্রেফতার হন। ১৯৬২-তে হোসেন শহীদ সোহরাওয়ার্দীর নেতৃত্বে গঠিত ‘ন্যাশনাল ডেমোক্র্যাটিক ফ্রন্টের (এনডিএফ) তিনি অন্যতম সংগঠক এবং এর কোষাধ্যক্ষ ছিলেন।

## পুরস্কার ও সম্মাননা

## তথ্যসূত্র

## বহিঃসংযোগ
* হামিদুল হক চৌধুরী

বিষয়শ্রেণী:১৯০১-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:২০শ শতাব্দীর পাকিস্তানি আইনজীবী
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮
বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
বিষয়শ্রেণী:পাকিস্তান গণপরিষদ সদস্য
বিষয়শ্রেণী:পাকিস্তানের পররাষ্ট্রমন্ত্রী
বিষয়শ্রেণী:স্কটিশ চার্চ কলেজিয়েট স্কুলের প্রাক্তন শিক্ষার্থী
বিষয়শ্রেণী:ঢাকা কলেজিয়েট স্কুলের প্রাক্তন শিক্ষার্থী
বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪
বিষয়শ্রেণী:পূর্ব পাকিস্তানের মন্ত্রী
বিষয়শ্রেণী:ফেনী জেলার ব্যক্তি
জলঘড়ি

thumb|গ্রিসের এথেন্সে অবস্থিত প্রাচীন আগোরা জাদুঘরে প্রদর্শিত একটি দুই পাত্রবিশিষ্ট জলঘড়ি। উপরের পাত্রটি ৫ম শতাব্দীর মূল সংস্করণ। নিচেরটি প্রাচীন মডেল অনুযায়ী পুনর্নির্মিত।
**জলঘড়ি** (ইংরেজি ভাষায়: Water clock, অন্য নাম: Clepsydra) জলের প্রবাহের উপর ভিত্তি করে তৈরি এক ধরনের প্রাচীন যন্ত্র যা দিয়ে সময় পরিমাপ করা হতো। উত্তর আমেরিকা এবং আফ্রিকার আদিবাসীরা অবশ্য এক সময় জলপূর্ণ নৌকা দিয়ে সময় পরিমাপ করতো। নৌকায় একটা ফুটো থাকতো, ফুটো দিয়ে জল বের হতে হতে কখন নৌকাটি ডুবে যায় তারা তারই প্রতীক্ষা করতো। তবে সবচেয়ে সাধারণ জলঘড়ি তৈরি হয় একটি জলপূর্ণ পাত্র দিয়ে। পাত্রের ছিদ্র দিয়ে জল বের হতে দেয়া হয় এবং পাত্রের ভেতরের গায়ে চিহ্নিত দাগ থেকে বোঝা যায় জল কতটুকু কমছে। জলের স্তরের মাধ্যমেই সময় নির্ধারিত হয়। এর উদ্ভাবক সম্ভবত প্রাচীন মেসোপোটেমিয়া সভ্যতার সুমেরীয়দের। প্রাচীন মিশরে খ্রিস্টপূর্ব ১৪ শতাব্দীতেও জলঘড়ি নির্মিত হতো বলে ধারণা করা হয়।

তৃতীয় খ্রিস্টপূর্বাব্দে আলেকজান্দ্রিয়ার গ্রিক প্রকৌশলী ক্তিসিবিওস জলঘড়ির উন্নতি সাধন করেন। পাত্রে পানির পরিমাণ কমতে থাকলে পানি প্রবাহের গতিও কমে যায়, যে কারণে প্রাচীন জলঘড়িকে সময় পরিমাপের ধ্রুব বা আদর্শ উপায় হিসেবে ব্যবহার করা যেতো না। ক্তিসিবিওস পাত্রে যাতে সর্বদা পানির পরিমাণ সমান থাকে সে ব্যবস্থা করেন। পরবর্তীতে রোমানরা একটি সিলিন্ডার তথা বেলন এবং একটি বড় জলাধারের মাধ্যমে জলঘড়ি তৈরি করে। জলাধার থেকে জল বেলনে আসে। বেলনের গায়ে লাগানো কাঁটার মাধ্যমে জল কতটুকু বৃদ্ধি পাচ্ছে তা পরিমাপ করা যায়। অনেক কাজেই জলঘড়ি ব্যবহার করা হতো, উল্লেখযোগ্য একটি ব্যবহার ছিল বক্তাদের বক্তৃতার দৈর্ঘ্য পরিমাপ। এই ষোড়শ শতাব্দীতেও জলঘড়ি ব্যবহৃত হয়েছে। গালিলেও তার পড়ন্ত বস্তুর সূত্র বিষয়ক পরীক্ষার জন্য একটি পারদের জলঘড়ি ব্যবহার করেছিলেন।

## তথ্যসূত্র


বিষয়শ্রেণী:ঘড়ি
বিষয়শ্রেণী:সময়
বিষয়শ্রেণী:মিশরীয় উদ্ভাবন
বিষয়শ্রেণী:পানি
বিষয়শ্রেণী:সময়রক্ষণ
কেভিন পলসন

**কেভিন লি পলসন** (জন্ম: ১৯৬৫, পাসাদেনা, ক্যালিফোর্নিয়া) একজন সাবেক আমেরিকান ব্ল্যাক হ্যাট হ্যাকার যিনি বর্তমানে বিখ্যাত প্রযুক্তি ম্যাগাজিন ওয়্যারড ডটকমের সম্পাদক।

## জীবনী
কেভিন পালসেন মাত্র ১৫ মিনিটের একটি হ্যাকিং এর জন্য আজ বিখ্যাত হয়ে আছেন। তার হ্যাকিং এর ঘটনাটাও অত্যন্ত মজার। লস আঞ্জেলেস এর কেটুএস-এফএম (KIIS-FM) নামের একটি রেডিও স্টেশনের সবগুলো (৮০০) টেলিফোন লাইন হ্যাক করার মাধ্যমে তিনি ১০২ তম কলার হয়ে ঘোষিত ‘পোর্শে-৯৪৪ এসটু’ মডেলের একটি গাড়ি সহ আরো অনেক পুরস্কার নিজের করে নেন। এরপর হ্যাক করেন এফবিআই-এর ডাটাবেজ।

১৯৯১ সালে তিনি এফবিআই এর হাতে গ্রেফতার হন। ৫১ মাস জেল ও ৫৬০০০ ডলার জরিমানা দিয়ে সে জেল থেকে মুক্তি পায়। এর পর অবশ্য তার জীবন অনেকাংশে পরিবর্তন হয়ে যায়। জেল থেকে বের হবার পর সে তার মেধা কে কিছু ভালো কাজে লাগিয়ে বেশ সুনাম অর্জন করেন। পরবর্তী সময়ে সে বিভিন্ন সাইটে বিভিন্ন অপরাধ মুলক কর্মকাণ্ড শনাক্ত করেন এবং তাকে দিয়ে ইন্টারনেটে বিভিন্ন অপরাধী কেও শনাক্ত করা হয়।

## পুরস্কার
* ২০১১ : ওয়েবলি পুরস্কার (ইন্টারন্যাশনাল একাডেমী ডিজিটাল আর্টস অ্যান্ড সায়েন্সেস), থ্রেট শ্রেনীর জন্য আইন বিভাগ।
* ২০১১ : ওয়েবলি পুরস্কার (ইন্টারন্যাশনাল একাডেমী ডিজিটাল আর্টস অ্যান্ড সায়েন্সেস), পিপলস ভয়েস পুরস্কার, থ্রেট শ্রেনীর জন্য আইন বিভাগ।
* ২০১০ : সানস শীর্ষ সাইবার নিরাপত্তা সাংবাদিক (সানস ইনস্টিটিউট)।
* ২০১০ : মিন বেষ্ট অফ দ্য ওয়েব (ম্যাগাজিন শিল্প নিউজ লেটার), শ্রেষ্ঠ ব্লগ, থ্রেট শ্রেনীর জন্য।
* ২০০৯ : মিন ডিজিটাল ফেম হল (ম্যাগাজিন শিল্প নিউজ লেটার)।
* ২০০৮ : ইনোভেশনের জন্য নাইট-বাটেন সাংবাদিকতা গ্র্যান্ড পুরস্কার (জে-ল্যাব)।

## বই
* 
* 
* 

## আরো পড়ুন
* Jonathan Littman, *The Watchman: The Twisted Life and Crimes of Serial Hacker Kevin Poulsen*, 1997, publisher: Little, Brown. 

## বহিঃসংযোগ
* কেভিনপলসন ডটকম; কেভিন পলসনের ব্যক্তিগত ওয়েব সাইট।
* ওয়্যারড ডটকম
* আনন্দবাজাড়; হ্যাকিং-এর দুনিয়া।

## তথ্যসূত্র


বিষয়শ্রেণী:মার্কিন কম্পিউটার প্রোগ্রামার
বিষয়শ্রেণী:কম্পিউটার প্রোগ্রামার
বিষয়শ্রেণী:হ্যাকার
বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েবি পুরস্কার বিজয়ী
বিষয়শ্রেণী:মার্কিন সাইবার অপরাধী
বিষয়শ্রেণী:মার্কিন পুরুষ সাংবাদিক
বিষয়শ্রেণী:ক্যালিফোর্নিয়ার সাংবাদিক
স্পিরুলিনা

**স্পিরুলিনা** নামটি উদ্ধুত হয়েছে ল্যাটিন শব্দ "spira" হতে, যার অর্থ হচ্ছে পাকানো বা সর্পিলাকার। 
*স্পিরুলিনা*' হলো অতি ক্ষুদ্র নীলাভ সবুজ শৈবাল যা সূর্যালোকের মাধ্যমে দেহের প্রয়োজনীয় শক্তি উৎপাদন করে । এটি সাধারণত জলে জন্মায়। সামুদ্রিক শৈবাল নামেই এর বেশি পরিচিতি। বর্তমানে কৃত্রিম জলাধারে এর বাণিজ্যিক উৎপাদন হচ্ছে। এতে রয়েছে প্রচুর পরিমাণে প্রোটিন, ভিটামিন, লৌহ ও একাধিক খণিজ পদার্থ। সাধারণ খাদ্য হিসেবে তো বটেই নানা রোগ নিরাময়ে মুল্যবান ভেষজ হিসেবে দেশে-বিদেশে স্পিরুলিনার প্রচুর চাহিদা রয়েছে। 
স্পিরুলিনা একটি শক্তিবর্ধক সম্পূরক খাদ্য। প্রোটিন, ভিটামিন ও মিনারেলস সমৃদ্ধ প্রকৃতির আশ্চর্য খাবার স্পিরুলিনা। স্পিরুলিনার গুণাগুণ অনেক। বিশেষ করে প্রচুর ভিটামিন, লৌহ ও নীলাভ সবুজ রং থাকার কারণে স্পিরুলিনায় রয়েছে নানা ধরনের রোগ প্রতিরোধের উপাদান। 
স্বাদ ও পার্শ্ব প্রতিক্রিয়াহীন স্পিরুলিনা নিয়মিত সেবন করলে দৈনন্দিন পুষ্টি চাহিদা পূরণ করে পুষ্টিহীনতা, রক্তশূন্যতা, রাতকানা, ডায়াবেটিস, উচ্চ রক্তচাপ, আলসার, বাত, হেপাটাইটিস ও ক্লান্তি দূর হবে। বিসিএসআইআর-এর বিজ্ঞানীরা ৬০ জন আর্সেনিকোসিস রোগীর উপর স্পিরুলিনা নিয়ে গবেষণা চালান। গবেষণায় দেখা গেছে যে, প্রতিদিন ১০ গ্রাম করে স্পিরুলিনা খাওয়ালে প্রায় ৪ মাস পর রোগী সম্পূর্ণরূপে সুস্থ্য হয়ে উঠে।

১ টেবিল চামচ বা ৭ গ্রাম শুকনো স্পিরুলিনার উপকারিতা  এর মধ্যে রয়েছেঃ. ★ ২০ ক্যালরি ★  ৪.০২ গ্রাম প্রোটিন ★ ১.৬৭ গ্রাম শর্করা ★০.৫৪ গ্রাম চর্বি ★৮ মিলিগ্রাম ক্যালসিয়াম ★ ২ মিলিগ্রাম লোহা ★১৪ মিলিগ্রাম ম্যাগনেসিয়াম ★৮ মিলিগ্রাম ফসফরাস ★ ৯৫ মিলিগ্রাম পটাশিয়াম ★৭৩ মিলিগ্রাম সোডিয়াম ★ ০.৭ মিলিগ্রাম ভিটামিন সি  আরও আছে  থাইমিন,  নিয়াসিন, রিবোফ্লেভিন, ফোলেট, ভিটামিন বি-৬, এ এবং কে।

স্পিরুলিনার ক্ষয়ক্ষতি  ও কিছু পার্শ্ব প্রতিক্রিয়াও রয়েছে। স্পিরুলিনা হল সুতার মত  ভাসমান ক্ষুদ্র শৈবাল যা ক্ষারীয় পানিতে জন্মে। অনেক শতাব্দি যাবৎ মধ্য আফ্রিকায় এটি খাদ্য হিসেবে ব্যবহার হচ্ছে কারণ এর পুষ্টিগুণ অনেক বেশি। এখন খাদ্য হিসেবে স্পিরুলিনা ব্যাপকভাবে ব্যবহৃত হয়। স্পিরুলিনা গুড়ো, ফ্লেক্স বা ট্যাবলেট আকারেও পাওয়া যায়।

স্পিরুলিনা গুড়ো এবং ফ্লেক্সগুলোকে সাধারণত  জুস এবং স্মুদির সাথে খাওয়া  হয়। স্পিরুলিনা  শরীরে ক্ষতিকর প্রভাব ফেলতে  পারে যদি একে অনিয়ন্ত্রিতভাবে খাওয়া হয়। 

বিষয়শ্রেণী:শৈবাল
বিষয়শ্রেণী:ব্যাকটেরিয়া ও মানুষ
বিষয়শ্রেণী:সম্পূরক পুষ্টি উপাদান
ল্যান্স গিবস

**ল্যান্সলট রিচার্ড গিবস** (; জন্ম: ২৯ সেপ্টেম্বর, ১৯৩৪) ব্রিটিশ গায়ানার জর্জটাউনে জন্মগ্রহণকারী ওয়েস্ট ইন্ডিজের বিখ্যাত ও সাবেক আন্তর্জাতিক ক্রিকেট তারকা। টেস্ট ক্রিকেটের ইতিহাসে তিনি সফলতম স্পিন বোলার হিসেবে পরিচিতি পেয়েছেন। ফ্রেড ট্রুম্যানের পর বিশ্বের দ্বিতীয় খেলোয়াড় ও প্রথম স্পিনার হিসেবে তিন শতাধিক উইকেট লাভকারীর গৌরব অর্জন করেন। সর্বমোট ৩০৯টি টেস্ট উইকেট দখলের পাশাপাশি ব্যতিক্রমধর্মী ওভার পিছু দুইয়ের চেয়েও কম রান দিয়েছেন **ল্যান্স গিবস**। তবে, ব্যাটসম্যান হিসেবে তিনি তেমন সফলতা দেখাতে পারেননি।

## ক্রীড়াজীবন
চার-জাতি প্রতিযোগিতায় বার্বাডোজসহ অন্যান্য দলের বিরুদ্ধে ভালো ক্রীড়ানৈপুণ্য প্রদর্শনের দরুন গিবস ১৯৫৬-৫৭ মৌসুমে ওয়েস্ট ইন্ডিজ দলে অন্তর্ভুক্ত হন। এরফলে তিনি পরের মৌসুমে পাকিস্তান ক্রিকেট দলের বিপক্ষে পোর্ট অব স্পেনের কুইন্স পার্ক ওভালে অনুষ্ঠিত দ্বিতীয় টেস্টে অভিষিক্ত হন। খেলায় তিনি চার উইকেট দখল করেন ও সিরিজের বাকী পাঁচ খেলায় জায়গা করে নেন। বোর্দায় অনুষ্ঠিত চতুর্থ টেস্টে প্রথমবারের মতো পাঁচ উইকেট শিকার করেন।

১৯৬০-৬১ সালে অস্ট্রেলিয়া সফরে গিবসের জন্যে চমকপ্রদ সুফল বয়ে আনে। সিরিজের শেষ তিনটি টেস্টে ২০.৭৮ রান গড়ে ১৯ উইকেট নেন। সিডনিতে আট, অ্যাডিলেডে হ্যাট্রিকসহ পাঁচ এবং মেলবোর্নে ছয় উইকেট লাভ করেন। এছাড়াও ওয়েস্ট ইন্ডিজ ক্রিকেটের ইতিহাসে অন্যতম সেরা ক্রিকেটার ক্লাইভ লয়েড সম্পর্কে তার কাকাতো ভাই। তার সাথেও একত্রে অনেকবার ওয়েস্ট ইন্ডিজের পক্ষে খেলেছেন তিনি।

## কীর্তিগাঁথা
১৯৭১ সালে ইংল্যান্ডের কাউন্টিতে ওয়ারউইকশায়ার কাউন্টি ক্লাবের পক্ষে অংশগ্রহণ করে ১৮.৮৯ রান গড়ে ১৩১টি প্রথম-শ্রেণীর উইকেট লাভ করেন, যাতে নয়বার পাঁচ-উইকেট দখল করেছিলেন। ব্যতিক্রমধর্মী এ সাফল্যের পরিপ্রেক্ষিতে পরের বছর উইজডেন ক্রিকেটার্স অ্যালমেনাকের পক্ষ থেকে বর্ষসেরা ক্রিকেটারের মর্যাদা লাভ করেন গিবস।

১৯৭৫-৭৬ মৌসুমে পার্থে অনুষ্ঠিত টেস্টে অস্ট্রেলীয় বোলার গ্যারি গিলমোরকে আউট করে ৪১ বছর বয়সে প্রবীণতম ক্রিকেটার হিসেবে নিজের ৩০০তম টেস্ট উইকেট শিকারে পরিণত করেন। কাকতালীয়ভাবে মেলবোর্নে অনুষ্ঠিত সর্বশেষ টেস্টের ৩০৯তম শিকারে পরিণত করেছিলেন গিলমোরকে।

## অবসর পরবর্তী জীবন
ক্রিকেট খেলা থেকে অবসর নিয়ে গিবস মার্কিন যুক্তরাষ্ট্রে অভিবাসিত হন। কিন্তু ১৯৯১ সালে সংক্ষিপ্তকালের জন্য নিজ দেশে ফিরে আসেন ও ইংল্যান্ড সফরে ওয়েস্ট ইন্ডিজ দলকে পরিচালনা করেন।

## তথ্যসূত্র

## আরও দেখুন
* ব্রেট লি
* উইকেট
* ম্যালকম মার্শাল
* ওয়েস্ট ইন্ডিজ ক্রিকেট দল
* উইজডেন বর্ষসেরা ক্রিকেটার
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৩৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:আইসিসি ক্রিকেট হল অব ফেমে প্রবেশকারী
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:কমনওয়েলথ একাদশের ক্রিকেটার
বিষয়শ্রেণী:গায়ানার ক্রিকেটার
বিষয়শ্রেণী:গায়ানি ক্রিকেটার
বিষয়শ্রেণী:টেস্ট ক্রিকেটে হ্যাট্রিক লাভকারী
বিষয়শ্রেণী:ডেমেরারার ক্রিকেটার
বিষয়শ্রেণী:দক্ষিণ অস্ট্রেলিয়ার ক্রিকেটার
বিষয়শ্রেণী:বিশ্ব সিরিজ ক্রিকেট খেলোয়াড়
বিষয়শ্রেণী:আফ্রো-গায়ানীয় ব্যক্তিত্ব
বিষয়শ্রেণী:জর্জটাউনের (গায়ানা) ক্রীড়াবিদ
বিশ্ব ভোক্তা অধিকার দিবস

**বিশ্ব ভোক্তা অধিকার দিবস** ১৫ মার্চকে উপজীব্য করে বৈশ্বিকভাবে উদযাপিত দিবস। বিশিষ্ট পরিবেশবাদী ও ভোক্তাদের অধিকার বিষয়ে আন্দোলনে সোচ্চার কর্মী মালয়েশিয়ার আনোয়ার ফজল কর্তৃক এ দিবস পালনের রূপকার হিসেবে পরিচিতি হয়েছেন। ১৫ মার্চ, ১৯৮৩ তারিখে তিনি ভোক্তা সংগঠনগুলোর মাধ্যমে ভোক্তাদের মৌলিক অধিকার সম্বন্ধে সচেতনতার উদ্দেশ্য বৈশ্বিকভাবে উদ্‌যাপনের আহ্বান জানান।

## ইতিহাস
১৫ মার্চ, ১৯৬২ সালে সাবেক মার্কিন প্রেসিডেন্ট জন এফ. কেনেডি কংগ্রেসে ভোক্তাদের স্বার্থ রক্ষার বিষয়ে বক্তৃতা দেন। নিরাপত্তার অধিকার, তথ্যপ্রাপ্তির অধিকার, পছন্দের অধিকার এবং অভিযোগ প্রদানের অধিকার - ভোক্তাদের এ চারটি মৌলিক অধিকার সম্পর্কে তিনি আলোকপাত করেন যা পরবর্তীতে ভোক্তা অধিকার আইন নামে পরিচিতি পায়।

১৯৮৫ সালে জাতিসংঘের মাধ্যমে জাতিসংঘ ভোক্তা অধিকার রক্ষার নীতিমালায় কেনেডি বর্ণিত চারটি মৌলিক অধিকারকে আরো বিস্তৃত করে অতিরিক্ত আরো আটটি মৌলিক অধিকার সংযুক্ত করা হয়। এরপর থেকেই কনজুমার্স ইন্টারন্যাশনাল এ সকল অধিকারকে সনদে অন্তর্ভুক্ত করে। কেনেডি'র ভাষণের দিনকে স্মরণীয় করে রাখতে ১৫ মার্চকে বিশ্ব ভোক্তা অধিকার দিবস হিসেবে বৈশ্বিকভাবে উদ্‌যাপন করে আসছে।

## তথ্যসূত্র

## আরও দেখুন
* মা দিবস
* মে দিবস
* বিশ্ব পরিবেশ দিবস

বিষয়শ্রেণী:বৈশ্বিক দিবস
বিষয়শ্রেণী:বাংলাদেশে উদ্‌যাপিত দিবস
আলোর মিছিল

**আলোর মিছিল** , এটি ১৯৭৪ সালে মুক্তিপ্রাপ্ত বাংলাদেশী মুক্তিযুদ্ধের চলচ্চিত্র। বাংলাদেশের বিখ্যাত চলচ্চিত্র পরিচালক নারায়ণ ঘোষ মিতা ছবিটি পরিচালনা করেছেন। ছবিটিতে বিভিন্ন চরিত্রে অভিনয় করেছেন ফারুক, ববিতা, রাজ্জাক, সুজাতা।

## শ্রেষ্ঠাংশে
* ফারুক - রাশেদ
* ববিতা - আলো
* রাজ্জাক - রানা
* সুজাতা - দিনা
* খলিল উল্লাহ খান - আলিম
* রোজী আফসারী - মিনা
* আনোয়ার হোসেন - শহীদ আশরাফ
* নারায়ণ চক্রবর্তী - আলোর দাদু
* ইনাম আহমেদ - মিঃ চৌধুরী
* হাসমত - আলোর নাচের শিক্ষক
* রবিউল আলম - করিম
* সাইফুদ্দিন - আলিমের সেক্রেটারি

## সঙ্গীত
*আলোর মিছিল* চলচ্চিত্রের সুর করেছেন খান আতাউর রহমান এবং সঙ্গীত পরিচালনা করেছেন সত্য সাহা। গীত রচনা করেছেন মুস্তাফিজুর রহমান। গানে কণ্ঠ দিয়েছেন আব্দুল জব্বার, সাবিনা ইয়াসমিন ও পারমিতা মুমু।

### গানের তালিকা

## আরো দেখুন
* ১৯৭৪ সালের বাংলাদেশী চলচ্চিত্রের তালিকা

## তথ্যসূত্র

## বহিঃসংযোগ

* 
* 
* ‘আলোর মিছিল’ ও ‘আবার তোরা মানুষ হ’; দৈনিক নয়া দিগণ্ত
* বাংলাদেশে মুক্তিযুদ্ধের চলচ্চিত্র
* চার দশকের মুক্তিযুদ্ধভিত্তিক চলচ্চিত্র
* মুক্তিযুদ্ধের চলচ্চিত্র
* চলচ্চিত্রে মুক্তিযুদ্ধ

বিষয়শ্রেণী:১৯৭৪-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
বিষয়শ্রেণী:নারায়ণ ঘোষ মিতা পরিচালিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:খান আতাউর রহমান সুরারোপিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
স্থিতিস্থাপকতা (অর্থনীতি)

**স্থিতিস্থাপকতা** বলতে অপেক্ষকের চলরাশির পরিবর্তনের কারণে অপেক্ষ চলরাশির পরিবর্তনের হার বোঝায়। যদি একটি পণ্যের চাহিদা ঐ পণ্যের মূল্যের ওপর নির্ভর করে, তবে মূল্যের পরিবর্তনের কারণে চাহিদার সংবেদনশীলতাই **চাহিদার স্থিতিস্থাপকতা**। একটি পণ্যের চাহিদার মূল্য-স্থিতিস্থাপকতা (-) ২ বলতে বোঝায় যে, (ক) মূল্যের সাপেক্ষে চাহিদা স্থিতিস্থাপক; (খ) মূল্যের ঊর্দ্ধগামী পরিবর্তনের জন্য চাহিদা হ্রাস পাবে এবং (গ) মূল্যের ১ শতাংশ বৃদ্ধির জন্য চাহিদা ২ শতাংশ হ্রাস পাবে। একই ভাবে ভোক্তার আয়ের পরিবর্তনের কারণেও তার চাহিদার পরিবর্তন হতে পারে। একটি পণ্যের চাহিদার আয়-স্থিতিস্থাপকতা (+) ৩ বলতে বোঝায় যে, (ক) ভোক্তার আয় সাপেক্ষে চাহিদা স্থিতিস্থাপক; (খ) আয়ের ঊর্দ্ধগামী পরিবর্তনের জন্য চাহিদা বৃদ্ধি পাবে এবং (গ) আয় ১ শতাংশ বৃদ্ধির পেলে জন্য চাহিদা ৩ শতাংশ বৃদ্ধি পাবে।

স্থিতিস্থাপকতার মান তিন রূপ হতে পারে। 
(ক) স্থিতিস্থাপকতার মূল্যমান = ১ : এর অর্থ একক স্থিতিস্থাপকতা। মূল্য ১ শতাংশ বৃদ্ধি পেলে চাহিদা সমহারে হ্রাস লাভ করবে।
(খ) স্থিতিস্থাপকতার মূল্যমান > ১ : এর অর্থ সম্পর্কটি স্থিতিস্থাপক। অর্থাৎ অনপেক্ষ রাশির মান যে হারে পরিবর্তিত হবে তার চেয়ে বেশি হারে অপেক্ষ রাশির মান পরিবর্তিত হবে। 
(গ) স্থিতিস্থাপকতার মূল্যমান  
         (ক) চাহিদার মূল্য স্থিতিস্থাপকতা = (পণ্যের চাহিদায় পরিবর্তনের শতাংশ) / (পণ্যের মূল্যের পরিবর্তনের শতাংশ)
         (খ) চাহিদার মূল্য স্থিতিস্থাপকতা = {(চাহিদার পরিবর্তন/চাহিদা)×১০০} ÷ {(পণ্যের মূল্যের পরিবর্তন/পণ্যের মূল্য)×১০০} 
         (গ) চাহিদার মূল্য স্থিতিস্থাপকতা = (পণ্যের মূল্য p / পণ্যের চাহিদা q) × (পণ্যের চাহিদার পরিবর্তন Δq / পণ্যের মূল্যের পরিবর্তন Δp) 
         (ঘ) ε = (p / q ) ×  (Δq / Δp)
## তথ্যসূত্র


## বহিঃসংযোগ

বিষয়শ্রেণী:অর্থনীতি
বিষয়শ্রেণী:অর্থনীতি পারিভাষিক শব্দ
বিষয়শ্রেণী:অর্থনৈতিক তত্ত্ব
বিষয়শ্রেণী:বাগর্থবিজ্ঞান
বিষয়শ্রেণী:অর্থনীতি (সামাজিক বিজ্ঞান)
বিষয়শ্রেণী:ব্যষ্টিক অর্থশাস্ত্র
তথ্যগুপ্তি-বিষয়ক হ্যাশ ফাংশন

thumb|375px|right|একটি ক্রিপ্টোগ্রাফিক হ্যাশ ফাংশন (বিশেষত, SHA-1)কর্মক্ষেত্রে। উল্লেখ্য যে অত্যন্ত এমনকি উৎস ইনপুটে ক্ষুদ্র পরিবর্তন (এখানে শব্দটি "over") আউটপুটে বহুলাংশে ফলাফল পরিবর্তন হয়, তথাকথিত ধ্স প্রভাব (avalanche effect) দ্বারা।
**ক্রিপ্টোগ্রাফিক হ্যাশ ফাংশন** একটি হ্যাশ ফাংশন; যেটি, একটি অ্যালগরিদম যে অবাধ তথ্য ব্লক নেয় এবং একটি নির্দিষ্ট মাপের বিট স্ট্রিং রূপে রুপান্তরিত হয়, (ক্রিপ্টোগ্রাফিক) হ্যাশ মান, যেমন যে কোনো (দুর্ঘটনাজনিত বা ইচ্ছাকৃতভাবে) ডাটা পরিবর্তন হলে হ্যাশ মান পরিবর্তন হয় (সাথে খুব উচ্চ সম্ভাবনা)।

আদর্শ ক্রিপ্টোগ্রাফিক হ্যাশ ফাংশন চারটি প্রধান বৈশিষ্ট্য আছে:
* এটি যে কোনো বার্তার জন্য হ্যাশ মান গণনা করা সহজ
* যে বার্তায় হ্যাশ দেওয়া আছে তা জেনারেট করা কঠিন
* হ্যাশ পরিবর্তন ছাড়া একটি বার্তা সংশোধন করা কঠিন 
* একই সাথে অনুরূপ হ্যাশ আছে এরকম দুটি ভিন্ন বার্তা খুঁজে পাওয়া কঠিন

বিষয়শ্রেণী:তথ্যগুপ্তিবিদ্যা
বিষয়শ্রেণী:গুপ্ততাত্ত্বিক হ্যাশ ফাংশনসমূহ
লাইডেন

**লাইডেন** (ওলন্দাজ ভাষায়: Leiden) নেদারল্যান্ডের পশ্চিমাঞ্চলের জাউড-হলান্ড (দক্ষিণ হল্যান্ড) প্রদেশে অবস্থিত একটি শহর এবং খেমেন্টে (পৌরসভা)। এটি আউডে রাইন (পুরাতন রাইন) এবং নিভে রাইন (নতুন রাইন) নদী দুটির সঙ্গমস্থলে ডেন হাখ থেকে ১৬ কিলোমিটার উত্তর-পূর্বে এবং উত্তর সাগরের সৈকত থেকে ৮ কিলোমিটার ভেতরের দিকে অবস্থিত। এই শহরে নেদারল্যান্ডের প্রাচীনতম বিশ্ববিদ্যালয় এবং প্রাচীনতম জ্যোতির্বৈজ্ঞানিক মানমন্দির অবস্থিত। এছাড়া এখানে বেশ কিছু গুরুত্বপূর্ণ রাষ্ট্রীয় জাদুঘর (পুরাকীর্তি জাদুঘর, এথনোলজি জাদুঘর, নাটুরালিস) রয়েছে। এই শহরে বিশ্ববিখ্যাত চিত্রশিল্পী রেমব্রন্ট জন্মগ্রহণ করেছিলেন।

## ইতিহাস
লাইডেনের প্রথম উল্লেখ পাওয়া যায় ৯২২ সালে, তখন এটি উট্রেখ্‌ট বিশপশাসিত এলাকার একটি হোল্ডিং ছিল। দ্বাদশ শতকের একটি দুর্গকে কেন্দ্র করে প্রধানত শহরটি গড়ে ওঠে। ১২৬৬ সালে এর চার্টার নিশ্চিত করা হয় এবং তার সময়সীমা বাড়ানো হয়। ১৪২০ সাল পর্যন্ত হল্যান্ডের আদালতের একটি প্রতিনিধি দল কর্তৃক শহরটি শাসিত হতো। চতুর্দশ শতকে ফ্লেমিশ শহর ইপার থেকে লাইডেনে প্রচুর তাঁতীর আগমন ঘটে। এদের কারণেই পরবর্তীকালে শহরটি পোষাকশিল্পের হাত ধরে সমৃদ্ধি অর্জন করে।

১৫৮১ সালে লোডেভেইক এলজেফির (Lodewijk Elzevir) এর হাত ধরে লাইডেনে একটি বিখ্যাত ছাপাখানা প্রতিষ্ঠিত হয়। লৌফেন (Leuven) থেকে আসা এই এলজেফির পরিবার লাইডেনে গালিলেও গালিলেই এর রচনাও প্রকাশ করেছিল। এই পরিবারের ছাপাখানার ব্যবসা ১৭১২ সাল পর্যন্ত চালু ছিল। ওলন্দাজরা যখন স্পেনীয় সম্রাজ্যের বিরুদ্ধে বিদ্রোহ ঘোষণা করে তখন কিছু সময়ের জন্য (১৫৭৪ সালের মে-অক্টোবর) স্পেনীয়রা লাইডেন দখল করে নিয়েছিল। এই দখলের অবসান ঘটানো সম্ভব হয়েছিল পরিখা নির্মাণের পর। পরিখা খননের কারণে লাইডেনের পার্শ্ববর্তী গ্রামাঞ্চল প্লাবিত হয়ে যায় এবং সেই জলপথ দিয়েই ওলন্দাজ জাহাজ লাইডেনের অধিবাসীদের জন্য বিভিন্ন দ্রব্য পরিবহনের সুযোগ পায়।

অবরোধের সময় লাইডেনের অধিবাসীদের সাহসিকতার স্বীকৃতিস্বরূপ রাজা ভিলেম ১ (ওরানিয়ে নাসাউ-এর রাজপুত্র) ১৫৭৫ সালে এখানে একটি বিশ্ববিদ্যালয় প্রতিষ্ঠা করে দেন। সপ্তদশ এবং অষ্টাদশ শতকে এই বিশ্ববিদ্যালয় ওলন্দাজদের সংশোধিত ধর্মতত্ত্ব এবং বিজ্ঞান ও চিকিৎসাশাস্ত্রের কেন্দ্রে পরিণত হয়। এখানে বিভিন্ন সময় কাজ করেছেন ইয়োসেফুস ইয়োস্টুস স্কালিখার, হুখো খ্রোটিওস, ইয়াকোবুস আর্মিনিয়ুস, ডানিয়েল হাইনসিয়ুস, ফ্রান্স হেমস্টারহাউস এবং হেরমান বুরহাফে। লাইডেনে রেমব্রন্ট ছাড়াও বেশ কয়েকজন বিখ্যাত চিত্রশিল্পী জন্মগ্রহণ করেছেন, যেমন, ইয়ান ফান খোয়েন, ইয়ান স্টেইন, খাব্রিয়েল মেটসু এবং খেরার্ড ডাউ। এদের হাত ধরেই সপ্তদশ শতকে ওলন্দাজ শিল্পের রেনেসাঁয় লাইডেন গুরুত্বপূর্ণ ভূমিকা পালন করে।

## তথ্যসূত্র

বিষয়শ্রেণী:নেদারল্যান্ডসের শহর
রিচার্ড ইলিংওয়ার্থ

**রিচার্ড কিথ ইলিংওয়ার্থ** (জন্ম: ২৩ আগস্ট, ১৯৬৭) ইংল্যান্ডের সাবেক ক্রিকেটার, যিনি বর্তমানে প্রথম শ্রেণীর ক্রিকেট আম্পায়ার। তিনি ইংল্যান্ডের হয়ে ৯টি টেস্ট এবং ২৫টি ওডিআই খেলেছেন, সেইসাথে ১৯৯২ এবং ১৯৯৬ ক্রিকেট বিশ্বকাপে অংশগ্রহণ করেন।

## খেলোয়াড়ী কর্মজীবন
## আম্পায়ারিং কর্মজীবন
ইলিংওয়ার্থ ২০০৬ ইংরেজ ক্রিকেট মৌসুমের জন্য ইসিবির প্রথম-শ্রেণীর সম্পূর্ণ তালিকাভুক্ত আম্পায়ার নিয়োগপ্রাপ্ত হন। ২০০৮ ইংরেজ ক্রিকেট মৌসুম শেষে তিনি মোট ৪৭টি প্রথম-শ্রেণীর ম্যাচ পরিচালনা করেন। ৯ নভেম্বর ২০০৯-এ তিনি আইসিসি’র আন্তর্জাতিক তালিকাভুক্ত আম্পায়ারে উন্নীত হন। ২০২১ সালে জুন মাসে ঘোষণা করা হয় যে তিনি ২০১৯-২১ আইসিসি বিশ্ব টেস্ট চ্যাম্পিয়নশিপ ফাইনাল এ আম্পায়ারের দায়িত্ব পালন করবেন।

## তথ্যসূত্র

## আরও দেখুন
* রে ইলিংওয়ার্থ
* ইংল্যান্ড ক্রিকেট দল
* আম্পায়ার ও রেফারিদের আন্তর্জাতিক তালিকা

বিষয়শ্রেণী:ইংরেজ ক্রিকেটার
বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:ইংরেজ টেস্ট ক্রিকেট আম্পায়ার
বিষয়শ্রেণী:ইংরেজ ওডিআই ক্রিকেট আম্পায়ার
বিষয়শ্রেণী:ইংরেজ টি২০আই ক্রিকেট আম্পায়ার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:ওরচেস্টারশায়ারের ক্রিকেটার
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:উইল্টশায়ারের ক্রিকেটার
বিষয়শ্রেণী:ওরচেস্টারশায়ার ক্রিকেট বোর্ডের ক্রিকেটার
বিষয়শ্রেণী:ব্রাডফোর্ড থেকে আগত ক্রিকেটার
বিষয়শ্রেণী:ইংরেজ ক্রিকেট আম্পায়ার
বিষয়শ্রেণী:টেস্ট ও কাউন্টি ক্রিকেট বোর্ড অনূর্ধ্ব-২৫ একাদশের ক্রিকেটার
বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
ম্যানচেস্টার বিশ্ববিদ্যালয়

**ম্যানচেস্টার বিশ্ববিদ্যালয়** ইংল্যান্ডের ম্যানচেস্টারে অবস্থিত একটি সরকারি বিশ্ববিদ্যালয়।

## কৃতি শিক্ষার্থী
* মাইকেল স্মিথ
* জন চার্লস
* রবার্ট রবিনসন
* ওয়াল্টার নর্মান হেওয়র্থ
* জেমস চ্যাডউইক
* আর্থার হার্ডেন
* চার্লস টমসন রিস উইলসন

## কৃতি শিক্ষক
## তথ্যসূত্র

বিষয়শ্রেণী:যুক্তরাজ্যের বিশ্ববিদ্যালয়
বিষয়শ্রেণী:রাসেল গ্রুপ
বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৪-এ ইংল্যান্ডে প্রতিষ্ঠিত
বিষয়শ্রেণী:ম্যানচেস্টারের ভবন ও স্থাপনা
বিষয়শ্রেণী:ম্যানচেস্টারের সংস্কৃতি
বিষয়শ্রেণী:বিশ্ববিদ্যালয় যুক্তরাজ্য
কনজুমার্স ইন্টারন্যাশনাল

**কনজুমার্স ইন্টারন্যাশনাল** বা **সিআই** () ভোক্তাদের বৈশ্বিক সংগঠন হিসেবে পরিচিত একটি অ-লাভজনক সংস্থা। ভোক্তাদের অধিকার সম্বন্ধে বিশ্বব্যাপী সচেতনতা সৃষ্টিতে এটি কাজ করে যাচ্ছে। ইংল্যান্ডের লন্ডন থেকে এ সংগঠনটি পরিচালিত হয়। ১ এপ্রিল, ১৯৬০ খ্রিষ্টাব্দে কনজুমার্স ইন্টারন্যাশনাল প্রতিষ্ঠিত হয়। বর্তমানে ১১৫টি দেশের ২২০টিরও অধিক সংস্থা এর সদস্য। প্রায় দু্ই-তৃতীয়াংশ সদস্যই উন্নয়নশীল দেশের, বাকী এক-তৃতীয়াংশ সদস্য শিল্পোন্নত দেশের। আন্তর্জাতিক পর্যায়ে ভোক্তাদের আন্দোলন ও ভোক্তাদের নিরাপত্তা প্রদানে সংস্থাটি সহযোগিতা করে যাচ্ছে।

## ইতিহাস
ইন্টারন্যাশনাল অর্গ্যানাইজেশন অব কনজুমার্স ইউনিয়ন্‌স (আইওসিইউ) নামে ১৯৬০ সালে প্রথম প্রতিষ্ঠিত হয়। শুরুতে জাতীয় পর্যায়ে ভোক্তা সংঘগুলো কাজ করে। এ সংঘগুলো একত্রিত হয়ে সংস্থাটিকে প্রতিষ্ঠিত করে ও খুব দ্রুত প্রধান মুখপত্র হিসেবে আন্তর্জাতিকভাবে ভোক্তা আন্দোলনে - উৎপাদন এবং খাদ্যের মান, স্বাস্থ্য ও রোগীর অধিকার, পরিবেশ এবং ধ্বংস থেকে রক্ষা এবং আন্তর্জাতিক বাণিজ্য ও সাধারণ জনগণের উপযোগীতা বিষয়ে কাজ করছে।

হল্যান্ডভিত্তিক কনজুম্যান্টেনবন্ড সংস্থার সভাপতি এলিজাবেথ শেডি এবং ইংল্যান্ডের কনজুমার্স অ্যাসোসিয়েশন হুইচ? সংস্থার প্রতিষ্ঠাতা পরিচালক ক্যাস্পার ব্রুক - উভয়ের চিন্তাধারার ফসলরূপে ইন্টারন্যাশনাল অর্গ্যানাইজেশন অব কনজুমার্স ইউনিয়ন্‌স (আইওসিইউ) গঠিত হয়। দু'জনে ভোক্তা ও পণ্যের গুণগত মান নিয়ন্ত্রণের জন্যে বৈশ্বিক সংগঠন গঠনের লক্ষ্যে একটি আন্তর্জাতিক সম্মেলনের প্রস্তাবনা করেন, যাতে উভয় বিষয়কে কাছাকাছি নিয়ে আসা হবে।মার্কিন যুক্তরাষ্ট্রের কনজুমার্স ইউনিয়ন সংস্থার পরিচালক কোলস্টন ওয়ার্ন বৈশ্বিক সংগঠন গঠনের লক্ষ্যে  ডলার বরাদ্দ দেয়। জানুয়ারি, ১৯৬০ সালে এ তিনটি সংগঠন একত্রিত হয়ে দ্য হেগে প্রথম আন্তর্জাতিক ভোক্তা পরীক্ষণ বিষয়ক সম্মেলন আহ্বান করে। ১৪টি দেশের ১৭টি ভোক্তা সংগঠনের চৌত্রিশ ব্যক্তি এ সম্মেলনে অংশগ্রহণ করেন। তারা পণ্যের মান ও ইন্টারন্যাশনাল অর্গ্যানাইজেশন অব কনজুমার্স ইউনিয়ন্‌স (আইওসিইউ) নামীয় আন্তর্জাতিক সংগঠন প্রতিষ্ঠার প্রস্তাব করেন। পরবর্তীতে বেলজিয়ামের টেস্ট-আচাটস এবং অস্ট্রেলিয়ার চয়েজ সংগঠন উপরিউক্ত তিন দেশের সাথে মিলিত হয়ে আরো তিনটি সম্মেলন আয়োজনের দায়িত্ব পালন করে।

## ভোক্তা অধিকার আইন
১৫ মার্চ, ১৯৬২ সালে সাবেক মার্কিন প্রেসিডেন্ট জন এফ. কেনেডি কংগ্রেসে ভোক্তাদের স্বার্থ রক্ষার বিষয়ে বক্তৃতা দেন। তিনি ভোক্তাদের চারটি মৌলিক অধিকার সম্পর্কে আলোকপাত করেন যা পরবর্তীতে ভোক্তা অধিকার আইন নামে পরিচিতি পায়। কংগ্রেসে তিনি বলেন,

কেনেডি'র বর্ণিত চারটি মৌলিক অধিকার হচ্ছে - নিরাপত্তার অধিকার, তথ্যপ্রাপ্তির অধিকার, পছন্দের অধিকার এবং অভিযোগ প্রদানের অধিকার।

## বিশ্ব ভোক্তা অধিকার দিবস

১৯৮৫ সালে জাতিসংঘের মাধ্যমে জাতিসংঘ ভোক্তা অধিকার রক্ষার নীতিমালায় কেনেডি বর্ণিত চারটি মৌলিক অধিকারকে আরো বিস্তৃত করে অতিরিক্ত আরো আটটি মৌলিক অধিকার সংযুক্ত করা হয়। এরপর থেকেই কনজুমার্স ইন্টারন্যাশনাল এ সকল অধিকারকে সনদে অন্তর্ভুক্ত করে। কেনেডি'র ভাষণের দিনকে স্মরণীয় করে রাখতে ১৫ মার্চকে বিশ্ব ভোক্তা অধিকার দিবস হিসেবে বৈশ্বিকভাবে উদ্‌যাপন করে আসছে।

## তথ্যসূত্র

## বহিঃসংযোগ
* World consumer rights day 2013
* Official site in English
* Official site in Spanish
* CI on Twitter
* CI on Facebook
* CI on Linked In

বিষয়শ্রেণী:ভোক্তা সংগঠন
বিষয়শ্রেণী:১৯৬০-এ প্রতিষ্ঠিত
বিষয়শ্রেণী:আন্তর্জাতিক সংগঠন
বিষয়শ্রেণী:অ্যাক্সেস টু নলেজ আন্দোলন
বিষয়শ্রেণী:ভোক্তা সংস্থা
বিষয়শ্রেণী:আন্তর্জাতিক অর্থনৈতিক সংস্থা
বিষয়শ্রেণী:লন্ডন ভিত্তিক আন্তর্জাতিক সংগঠন
হেয়ার জেল

থাম্ব|চুলে হেয়ার জেল।
**হেয়ার জেল** চুলের একটি নির্দিষ্ট আকার ধরে রাখতে সহায়তা করে। একারণে ভেজা ভেজা দেখা যায় চুলকে। হেয়ার জেলে মূলত ব্যবহার করা হয় পানি আর পলিইলেক্ট্রোলাইট পলিমার; সঙ্গে যোগ করা হয় বিভিন্ন ফ্লেভার এবং চকচকে ভাব আনার জন্য গ্লিস্টার অথবা শাইনার।

## ব্যবহার
চুলের বিভিন্ন ডিজাইনের জন্য জেল ব্যবহার হয় কিন্তু এই জেল ত্বকের ক্ষতিও করতে পারে।

## ইতিহাস
থাম্ব|বাম|হেয়ার জেলের কৌটা।
ঐতিহাসিকদের মতে সর্বপ্রথম প্রাচীন মিসরে হেয়ার জেলের প্রচলন সম্পর্কে জানা যায়। প্রাচীন মিসরের অধিবাসীরা চর্বিজাতীয় একধরনের পদার্থ চুলে লাগিয়ে তা দিয়ে চুলের বিভিন্ন ধরনের কায়দা করত। নাতালে ম্যাকক্রিশ নামের ম্যানচেস্টার বিশ্ববিদ্যালয়ের এক অধ্যাপিকার নেতৃত্বে একটি দল ১৮টি মমির দেহাবশেষ নিয়ে গবেষণা করে ব্যাপারটি প্রমাণ করেছেন যে প্রাচীন মিসরীয়রা জীবিত অবস্থায় চুলের বিভিন্ন কেতার জন্য ‘জেল’ জাতীয় পদার্থ ব্যবহার তো করতই, মৃত্যুর পরও তাদের মৃতদেহের চুলে এর প্রয়োগ থাকত। এই মমিগুলোর সবচেয়ে পুরোনোটির বয়স সাড়ে তিন হাজার বছর। ম্যাকক্রিশের দল গবেষণা করে দেখেছে, চর্বিজাতীয় ওই জেল দিয়ে মৃত ব্যক্তির চুলের বিভিন্ন কেতা করার পরই তা মমিতে রূপান্তরিত হতো।

খ্রিষ্টপূর্ব ৩৯২ থেকে ২০১ শতকের মধ্যে একধরনের জেলজাতীয় পদার্থ পুরুষদের চুলের কেতায় ব্যবহূত হতো বলেও জানা যায়। ওই জেল স্পেন ও দক্ষিণ-পশ্চিম ফ্রান্সের পাইনগাছের রস থেকে তৈরি হতো।

## বিপণন
হেয়ার জেল বিশ্বে প্রথমবারের মতো বাজারজাত করে ব্রিলক্রিম কোম্পানি। চুলের ফ্যাশনের বিভিন্ন পণ্যের জন্য বিশ্ববিখ্যাত এই কোম্পানিই আধুনিক হেয়ার জেলের প্রথম বাণিজ্যিক উৎপাদক। ১৯২৯ সালে ব্রিটেনে তারা প্রথম হেয়ার জেল বাজারজাত করে। যুক্তরাষ্ট্রে প্রথমবারের মতো হেয়ার জেল বাজারজাত করে ডেপ করপোরেশন। যুক্তরাষ্ট্রে বাজারজাত হওয়া হেয়ার জেলের ব্র্যান্ড নাম ছিল ‘ডেপ’।

## তথ্যসূত্র

বিষয়শ্রেণী:চুল
বিষয়শ্রেণী:চুলের যত্নের পণ্য
এইচটিএমএল ৫

**এইচটিএমএল ৫** ওয়ার্ল্ড ওয়াইড ওয়েবকে গঠন ও উপস্থাপন করার জন্য একটি মার্কআপ ল্যাংগুয়েজ। এটি এইচটিএমএল এর নবীনতম ও ষষ্ঠ সংস্করণ। এর মূল লক্ষ্য নবতম মাল্টিমিডিয়া সাপোর্টের সঙ্গে মানুষের জন্য সহজে পাঠযোগ্য এবং কম্পিউটার ও ডিভাইসের জন্য সহজে বোধগম্য করা। স্মার্টফোন ওট্যাবলেটের মতো ডিভাইস বিবেচনায় রেখে এইচটিএমএল ৫ এর অনেক ফিচার নির্মিত হয়েছে।

## নতুনত্ব
বেশ কিছু মার্কআপ এ পরিবর্তন আনা হয়েছে। প্রচলিত div ও span ট্যাগকে প্রতিস্থাপিত করা হয়েছে। object ট্যাগ ভেঙে তৈরী করা হয়েছে nav , footer , audio এবং video ট্যাগ।

## আরও দেখুন
# এক্সএইচটিএমএল
# এইচটিএমএল
# এমএইচটিএমএল
# সিএসএস

### ভূ -স্থানক প্রযুক্তি
এইচটিএমএল জিওলোকেশন এপিআই একটি ব্যবহারকারীর ভৌগোলিক অবস্থানটি পেতে ব্যবহৃত হয়। যেহেতু এই গোপনীয়তায় আপোস করতে পারে , তাই ব্যবহারকারী এটি অনুমোদন না হওয়া পর্যন্ত অবস্থান উপলব্ধ নয়।

## তথ্যসূত্র

বিষয়শ্রেণী:মার্কআপ ভাষা
বিষয়শ্রেণী:এইচটিএমএল৫
বিষয়শ্রেণী:২০১৪-এর সফটওয়্যার
মারিয়েতা দ্বীপপুঞ্জ

thumb|250px|মারিয়েতা দ্বীপপুঞ্জের একটি দ্বীপ
মেক্সিকোর নায়ারিত উপকূল থেকে কয়েক মাইল দূরে সাগরের বুকে হঠাৎ করেই জেগে উঠেছে বেশ কয়েকটি পাথুরে দ্বীপ। জনশূন্য এসব দ্বীপ মেক্সিকানদের কাছে মারিয়েতা আইল্যান্ড নামেই পরিচিত। দ্বীপগুলোতে প্রতিবছর দূরদূরান্ত থেকে ছুটে আসেন অসংখ্য পর্যটক। যদিও জীববৈচিত্র্য ঠিক রাখতে দ্বীপগুলোতে মানুষের আবাস, মাছ ধরা ও শিকার করা নিষিদ্ধ করা হয়েছে।

## ইতিহাস
কয়েক হাজার বছর আগে সাগরের তলার আগ্নেয়গিরির লাভা উদিগরণের মাধ্যমে মারিয়েতা দ্বীপের জন্ম হয়েছিল। তবে অনেক পরে সেখানে পড়েছিল মানুষের পদচিহ্ন। ইতিহাস বিশ্লেষণ করলে দেখা যায়, বিশ শতকের শুরুতে মেক্সিকান সরকার সেখানে সামরিক পরীক্ষা-নিরীক্ষা চালায়। ব্যাপক বোমা বিস্ফোরণে জীববৈচিত্র্য ধ্বংসের অভিযোগে গত শতাব্দীর ষাটের দশকে বিজ্ঞানী জ্যাকুইস কোসটিউ সরকারের বিরুদ্ধে আন্দোলন শুরু করেন। তবে প্রথমে মেক্সিকান সরকার তাতে পাত্তা দেয়নি। ক্রমেই এ আন্দোলন জোরালো হলে বাড়তে থাকে আন্তর্জাতিক চাপ। এতে টনক নড়ে মেক্সিকান সরকারের। বাধ্য হয়ে মারিয়েতা আইল্যান্ড থেকে সেনাবাহিনী সরিয়ে সেটিকে ন্যাশনাল পার্ক হিসেবে ঘোষণা দেয় সরকার।

## গঠন
প্রায় গোলাকৃতির সৈকতটিকে ঘিরে রেখেছে পাহাড়ের খাঁজ। খাঁজগুলো বেশ কিছুদূর ওপরে উঠে হঠাৎ করেই শেষ হয়ে গেছে হুডখোলা ছাদের মতো। সেখান থেকে দেখা যায় নীল আকাশ। টলটলে স্ফটিকস্বচ্ছ জলরাশিতে পড়ে সেই আকাশের ছায়া। দ্বীপের পানিতে সাঁতরে বেড়ায় নানা সামুদ্রিক রংবেরঙের মাছ আর প্রাণী।

## পর্যটন
মারিয়েতা আইল্যান্ডের বিশেষ একটা দ্বীপ প্রধান আকর্ষণ। কারণ, সাগরতলের ছোট্ট এক সুড়ঙ্গ পথে অথবা পাহাড় ডিঙিয়ে পৌঁছাতে হয় সেখানে যদিও বাইরে থেকে দ্বীপটি দেখে একটা আস্ত পাথরের দঙ্গল বলেই মনে হয়।। এ ছাড়া স্বাভাবিক বা বিকল্প আর কোনো পথ নেই সেখানে যাওয়ার। এই সৈকতে যেতে বেশির ভাগ পর্যটক স্কুবা ডাইভিং করেন।

## তথ্যসূত্র

বিষয়শ্রেণী:মেক্সিকোর দ্বীপ
জীবনবৃত্তান্ত

thumb|একজন ব্যক্তির জীবনবৃত্তান্ত
কর্মসংস্থানের আলোচনায় **জীবনবৃত্তান্ত** বলতে কোনও চাকুরিপ্রার্থী ব্যক্তির পরিচয়, শিক্ষাগত যোগ্যতা, পেশাগত দক্ষতা এবং পূর্ববর্তী কর্ম অভিজ্ঞতার সংক্ষিপ্ত ইতিহাস বা বিবরণ সংবলিত একটি নথিকে বোঝায়, যা সাধারণত চাকুরির আবেদনপত্রের সাথে জমা দিতে হয়। এটিতে পেশাগত ও শিক্ষাগত যোগ্যতার পাশাপাশি আরো কিছু ব্যক্তিগত তথ্য যেমন নিজের পছন্দ-অপছন্দ, আগ্রহ, শখ, নেতৃত্বদানের ক্ষমতা, ইত্যাদিও যোগ করা হতে পারে। এটি চাকরিদাতার কাছে নিজেকে তুলে ধরার উপযুক্ত কৌশল। জীবনবৃত্তান্তকে ইংরেজি পরিভাষায় কারিকুলাম ভিটাই (curriculum vitae) এবং মার্কিন ইংরেজি পরিভাষায় রেজ্যুমে (résumé) বলে।

## সিভি ও রেজ্যুমের পার্থক্য

রেজ্যুমে ও সিভির মূল অংশগুলো একই রকমের। রেজ্যুমে মূলত এক বা দুই পৃষ্ঠায় লেখা হয়। অন্যদিকে সিভি লেখায় পৃষ্ঠার সীমাবদ্ধতা নেই এবং স্বাভাবিকভাবেই বিবরণগুলোও হয় তুলনামূলক বিস্তারিত, এমনকি এখানে কয়েকজন সম্মানিত ব্যক্তির নাম-ঠিকানা (রেফারেন্স) উল্লেখ করা হয়ে থাকে। সাধারণত, মধ্যম বা উচ্চস্তরের চাকুরি (ক্যারিয়ার) অথবা ফেলোশীপের জন্য সিভি লেখা হয়।

## সিভির ফরম্যাট
### ক্রোনোলোজিক্যাল সিভি
ক্রোনোলোজি বলতে কালানুক্রম বোঝায়। কেউ একই ফিল্ডে থেকে চাকরি পাল্টাতে চায় তাহলে ক্রোনোলোজিক্যাল সিভি ভালো ফরম্যাট। এ ফরম্যাটে ক্যারিয়ার হিস্টোরি সাজাতে হয় কালানুসারে। অর্থাৎ সাম্প্রতিক চাকরির অবস্থানকে প্রথমে দিয়ে পর পর অন্য চাকরির অভিজ্ঞতা দিতে হবে। বিশেষ করে  শিক্ষাগত যোগ্যতা। 
 
### ফাংশনাল সিভি
ফাংশনাল বলতে প্রায়োগিক বোঝায়। কেউ যদি ক্যারিয়ার ট্র্যাক পরিবর্তন করতে চায় তাহলে ফাংশনাল সিভি ভালো। কারণ এ সিভিতে অর্জন এবং কাজকে হাইলাইট করা হয়। এমনকি দক্ষতা, প্রতিদ্বন্দ্বিতার উপাদান, বিশেষজ্ঞতা বিস্তারিতভাবে দিতে হয়। এধরনের সিভিতে কাজের ধরন এবং প্রতিষ্ঠানের নাম খুব একটা গুরুত্ব পায় না। ফাংশনাল সিভিতে কাজের দক্ষতাকে সবচেয়ে বেশি লাইন আপ করা হয় মনোযোগ আকর্ষণের জন্য।

### টার্গেটেড সিভি
টার্গেটেড সিভি বা লক্ষের সিভি নির্দিষ্ট কাজের জন্য বিশেষভাবে তুলে ধরতে প্রার্থী আবেদন করে। কোনো ব্যক্তির ক্যারিয়ার জীবনের অর্জন এবং সক্ষমতাকে লক্ষ্য করে এ সিভি। যদি নির্দিষ্ট কোনো চাকরি বা কাজের জন্য সিভি প্রয়োজন হয় তার জন্য খুব ভালো ফরম্যাট এই সিভি।

### অল্টারনেটিভ সিভি
অল্টারনেটিভ সিভি বা বৈকল্পিক সিভি ক্রিয়েটিভ ফিল্ডে কাজ করতে আগ্রহীদের জন্য। অ্যাড ডিজাইন, মিডিয়া অথবা পাবলিক রিলেশনের মতো ব্যক্তিনির্ভর কাজের জন্য এ সিভি উপযুক্ত।

## সিভি বাদ পড়ার কারণ
* টু দি পয়েন্টের অভাব থাকলে।
* সিভি অতিরিক্ত তথ্য দিয়ে বড় করলে।
* সফলতার বিষয়কে প্রাধান্য না দিলে।
* ব্যাকরণজনিত ভুল থাকলে।
* একটি সিভি সব জায়গায় পাঠানো।
* সিভির অনির্দিষ্ট লক্ষ্য।
* প্রয়োজনীয় তথ্য না থাকলে।
* যোগাযোগ বিষয়ক তথ্য বারবার পরিবর্তন করলে।

## তথ্যসূত্র

## বহিঃসংযোগ
* CV tips Massachusetts Institute of Technology, United States
* Cover letter Massachusetts Institute of Technology, United States

বিষয়শ্রেণী:চাকরি
বিষয়শ্রেণী:লাতিন শব্দ ও বাক্যাংশ
বিষয়শ্রেণী:বাণিজ্যিক নথি
বিষয়শ্রেণী:ভর্তিকরণ
রেজ্যুমে

thumb|একজন ব্যক্তির রেজ্যুমে
**রেজ্যুমে** হচ্ছে একজন ব্যক্তির ব্যক্তিগত, শিক্ষাগত, পেশা আর যোগ্যতার তথ্য একনজরে তুলে ধরার কৌশল। এটিকে একজন চাকরিপ্রার্থীর ব্যক্তিগত বিজ্ঞাপনও বলা হয়।

## সিভি ও রেজ্যুমের পার্থক্য
রেজ্যুমে ও সিভির মূল অংশগুলো একই রকমের। তবে বেশ কিছুটা পার্থক্য রয়েছে অনেক দেশে রেজ্যুমে এবং সিভি কে আলাদা আলাদা ভাবে ধরা হয় আবার অনেক দেশে এই দুইও টাকেই একই ভাবা হয় কারণ দুইওটাই মূলত এক কাজেই ব্যবহৃত হয় থাকে। রেজ্যুমে মূলত এক বা দুই পৃষ্ঠায় লেখা হয়। অন্যদিকে সিভির লেখায় পৃষ্ঠার সীমাবদ্ধতা নেই এবং স্বাভাবিকভাবেই বিবরনগুলোও হয় তুলনামূলক বিস্তারিত, এমনকি এখানে কয়েকজন সম্মানিত ব্যক্তির নাম-ঠিকানা (রেফারেন্স) উল্লেখ করা হয়ে থাকে। সাধারণত, মধ্যম বা উচ্চস্তরের চাকুরি (ক্যারিয়ার) অথবা ফেলোশীপের জন্য সিভি লেখা হয়।

## রেজ্যুমের গঠন
*	সাদা অফসেট কাগজে রেজ্যুমে তৈরি করতে হবে। 
*	ওপরে আলাদা করে ‘রেজ্যুমে’র টাইটেল বা হেডিং দেওয়ার দরকার নেই। 
*	ই৪ সাইজের কাগজে ইংরেজি ভাষায় টাইমস নিউ রোমান ১২ পয়েন্টের ফন্টে, বাংলা ভাষায় প্রচলিত কোনো ফন্টে ১৪ পয়েন্টে লিখতে হবে।
*	চারপাশে এক ইঞ্চি করে জায়গা ফাঁকা (মার্জিন) রাখা ভালো।
*	বাড়তি কথা লেখা যাবে না। 
*	নিজের সম্পর্কে কোনো ভুল বা মিথ্যা তথ্য কখনোই ব্যবহার করা যাবে না। 
*	ভাষা হবে প্রচলিত ও সহজ।

## তথ্যসূত্র

## বহিঃসংযোগ

* Bennett, Scott A. *The Elements of Résumé Style: Essential Rules and Eye-Opening Advice for Writing Résumés and Cover Letters that Work.* AMACOM, 2005 .
* Whitcomb, Susan Britton. *Resume Magic: Trade Secrets of a Professional Resume Writer,* Third Edition. JIST Publishing, 2006. .
* *Euro CV*, Jean-Pierre Thiollet, Paris, Top Editions, 1997. 

বিষয়শ্রেণী:বাণিজ্যিক নথি
মাখায়া এনটিনি

**মাখায়া এনটিনি** (; জন্ম: ৬ জুলাই, ১৯৭৭) কিং উইলয়াম’স টাউনের এমডিঙ্গি এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার ও ফাস্ট বোলার। দক্ষিণ আফ্রিকা ক্রিকেট দলের প্রথম কৃষ্ণাঙ্গ খেলোয়াড় হিসেবে বিবেচিত হয়ে আছেন। শন পোলক এবং অ্যালান ডোনাল্ডের পর তৃতীয় বোলার হিসেবে তিন শতাধিক টেস্ট উইকেট লাভ করেছেন। আইসিসি প্রণীত বোলিং রেটিংয়ে দ্বিতীয় স্থানে ছিলেন।

দক্ষিণ আফ্রিকার অন্যতম জনপ্রিয় ক্রীড়া ব্যক্তিত্ব হিসেবে এনটিনি দক্ষিণ আফ্রিকান প্রেস অ্যাসোসিয়েশন কর্তৃক আয়োজিত ভোটের ফলাফলে সেরা ক্রীড়াবিদের মর্যাদা পান।

## খেলোয়াড়ী জীবন
১৯ মার্চ, ১৯৯৮ তারিখে শ্রীলঙ্কার বিপক্ষে টেস্টে অভিষেক ঘটে তার। ২০০৩ সালে প্রথম দক্ষিণ আফ্রিকান হিসেবে লর্ড’স ক্রিকেট গ্রাউন্ডে ১০ উইকেট নেন। এরপর ২০০৫ সালে পোর্ট অব স্পেনে ওয়েস্ট ইন্ডিজের বিপক্ষে ১৩২ রানের বিনিময়ে ১৩ জনকে আউট করেন।

১৯৯৯ সালের ক্রিকেট বিশ্বকাপের মূল তালিকায় মাখায়া এনটিনি’র নাম থাকলেও গুরুতর ফৌজদারী অপরাধের কারণে তার নাম প্রত্যাহার করে নেয়া হয়। তার পরিবর্তে ২৩ এপ্রিল, ১৯৯৯ তারিখে অ্যালান ডসনকে অন্তর্ভুক্ত করা হয়।

৩ মার্চ, ২০০৬ তারিখে দক্ষিণ আফ্রিকার পক্ষে একদিবসীয় ক্রিকেটে সেরা বোলিং নৈপুণ্যের স্বাক্ষর রাখেন। ঐদিন এনটিনি অস্ট্রেলিয়ার বিরুদ্ধে ২২ রানের বিনিময়ে ৬ উইকেট লাভ করেন।

## বিতর্ক
চমৎকার ক্রীড়া জীবন শুরু করলেও ১৯৯৯ সালে তা প্রায় শেষ হয়ে যাচ্ছিল এনটিনির। তার বিরুদ্ধে ধর্ষণের অভিযোগ আনা হয়। কিন্তু পরবর্তীকালে তিনি এ অভিযোগ থেকে মুক্তি পান ও তার অপরাধের বিষয়ে সম্পৃক্ততার অভিযোগটি নাকচ হয়ে যায়। এ মামলাটি বিশ্বজুড়ে আলোচিত বিষয়াবলী হয়ে দাড়ায় এবং প্রথম কৃষ্ণাঙ্গ দক্ষিণ আফ্রিকার টেস্ট ক্রিকেটার হিসেবে নেতিবাচক প্রভাব বিস্তার করেছিল। কিন্তু এনটিনি তার আবেগকে সংযত রাখেন ও আপিল করেন এবং সফলভাবে আন্তর্জাতিক ক্রিকেটে পুনরায় ফিরে আসেন। দক্ষিণ আফ্রিকা দলে পুনরায় স্থলাভিষিক্ত করায় ক্রিকেট সাউথ আফ্রিকা কর্তৃপক্ষকে ধন্যবাদ জানান তিনি।

৯ জানুয়ারি, ২০১১ তারিখে ভারতের বিপক্ষে টুয়েন্টি২০ আন্তর্জাতিক ক্রিকেট খেলায় অংশগ্রহণের পর সকল স্তরের ক্রিকেট খেলা থেকে মাখায়া এনটিনি অবসর গ্রহণ করেন।
thumb|right

## তথ্যসূত্র

## আরও দেখুন
* নিকি বোয়ে
* মন্ডে জনডেকি
* লুটস বসম্যান
* জাস্টিন ক্যাম্প
* ডোনাল্ড তিরিপানো
* ২০০৬ আইসিসি চ্যাম্পিয়ন্স ট্রফি
* আইসিসি চ্যাম্পিয়ন্স ট্রফিতে ৫ উইকেট লাভকারী ক্রিকেটারদের তালিকা

## বহিঃসংযোগ

*
*

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:অর্ডার অব ইখামাঙ্গা পদক বিজয়ী
বিষয়শ্রেণী:আইসিসি বিশ্ব একাদশ একদিনের আন্তর্জাতিকের ক্রিকেটার
বিষয়শ্রেণী:ওয়ারিয়র্সের ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:কমনওয়েলথ গেমসের ক্রিকেটে পদক বিজয়ী
বিষয়শ্রেণী:কমনওয়েলথ গেমসে স্বর্ণপদক বিজয়ী দক্ষিণ আফ্রিকান
বিষয়শ্রেণী:কমনওয়েলথ গেমসে দক্ষিণ আফ্রিকান প্রতিযোগী
বিষয়শ্রেণী:কোন্স থেকে আগত ক্রিকেটার
বিষয়শ্রেণী:কোসা ব্যক্তি
বিষয়শ্রেণী:কেন্টের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:জিম্বাবুয়ে জাতীয় ক্রিকেট দলের কোচ
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকান ক্রিকেট কোচ
বিষয়শ্রেণী:পূর্ব কেপের ব্যক্তিত্ব
বিষয়শ্রেণী:বর্ডারের ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
শান্তি ও সংঘর্ষ অধ্যয়ন

**শান্তি ও সংঘর্ষ অধ্যয়ন** সামাজিক বিজ্ঞানের এমন একটি শাখা যা অহিংস ও হিংসাত্মক, উভয় ধরনের আচরণ এবং তাদের কার্যাবলী নির্ণয় ও বিশ্লেষণ করে। এছাড়া সংঘর্ষের বিভিন্ন কাঠামোগত গঠন, যেগুলো মানুষের সঠিক উন্নয়নের পথে প্রধান অন্তরায়, সেগুলো নিয়েও এ শাখাটি আলোচনা করে। শান্তি ও সংঘর্ষ অধ্যয়নের একটি শাখা- **শান্তি অধ্যয়ন** একটি সমন্বিত অধ্যয়ন ব্যবস্থা। শান্তি অধ্যয়নের মূল উদ্দেশ্য হল শান্তিপূর্ণ উপায়ে যেকোন সংঘর্ষের তীব্রতা কমিয়ে আনা,সমাধান করা অথবা সম্পূর্ণ নির্মূল করা। (ভুল প্রশ্ন)এর আরেকটি উদ্দেশ্য হল সংঘর্ষে জড়িত প্রত্যেক পক্ষের 'বিজয়' নিশ্চিত করা। শান্তি অধ্যয়ন সমর অধ্যয়নের বিপরীত। সমর অধ্যয়নের উদ্দেশ্য হল হিংসাত্মক পদ্ধতিতে সংঘর্ষের সমাধান করা এবং জড়িত এক বা একাধিক পক্ষের (সকল পক্ষের নয়) বিজয় নিশ্চিত করা। রাষ্ট্রবিজ্ঞান, ভূ-রাজনীতি, অর্থনীতি, আন্তর্জাতিক সম্পর্ক, সমাজবিজ্ঞান, মনোবিজ্ঞান, ইতিহাস, মানবাধিকার, আন্তর্জাতিক আইন, নৃবিজ্ঞান, ধর্মতত্ত্ব, জেন্ডার অধ্যয়নসহ আরও কয়েকটি বিষয় নিয়ে শান্তি ও সংঘর্ষ অধ্যয়ন কাজ করে।

## ইতিহাস

শান্তি ও সংঘর্ষ অধ্যয়ন একই সাথে একটি পাঠক্রম ও গবেষণার বিষয়বস্তু। পাঠক্রমের অংশ হিসেবে বিষয়টি শিক্ষকদের মাধ্যমে শিক্ষার্থীদের অধ্যয়ন করানো হয়। গবেষণার অংশ হিসেবে গবেষকগণ শান্তির নব নব দিক উন্মোচন করেন এবং সংঘর্ষ নিরসনের উপায় খুঁজে বের করার চেষ্টা করেন।

### পাঠক্রমের অংশ হিসেবে শান্তি ও সংঘর্ষ অধ্যয়ন

পৃথিবীর প্রাচীনতম বিশ্ববিদ্যালয়গুলোর শিক্ষক ও শিক্ষার্থীগণ বহু আগে থেকেই শান্তি বিষয়ে অধ্যয়ন করে আসছেন। যুক্তরাষ্ট্রে গৃহযুদ্ধ পরবর্তী সময়ে মার্কিন কলেজগুলোতে ক্যাম্পাস ক্লাবের অদলে শিক্ষার্থীদের মধ্যে শান্তি অধ্যয়নের ব্যাপারে সর্বপ্রথম উৎসাহ লক্ষ্য করা যায়। ঊনবিংশ শতাব্দীর শেষ বছরে সুইডেনে একই ধরনের আন্দোলন পরিলক্ষিত হয়। পরবর্তীতে বিশ্বের বিভিন্ন দেশে এমন আন্দোলন ছড়িয়ে পড়ে। এ সমস্ত কার্যকলাপের বড় অংশ জুড়ে ছিল শিক্ষার্থীদের পাঠচক্র বা আলোচনা সভা। কোন ধরনের আনুষ্ঠানিক পাঠ্যক্রমের ব্যবস্থা ছিল না।

বাংলাদেশে বর্তমানে  ঢাকা বিশ্ববিদ্যালয়ের সামাজিক বিজ্ঞান অনুষদে ও বাংলাদেশ ইউনিভার্সিটি অফ প্রফেশনালসে 'শান্তি ও সংঘর্ষ অধ্যয়ন' পড়ানো হচ্ছে।

যুদ্ধ সম্পর্কে পশ্চিমা সমাজের দৃষ্টিভঙ্গী পরিবর্তনে প্রথম বিশ্বযুদ্ধ গুরুত্বপূর্ণ ভূমিকা পালন করে। ১৯১৯ সালে প্যারিস শান্তি সম্মেলনে ইউরোপের ভবিষ্যত নির্ধারণের জন্য ফ্রান্স, ব্রিটেন ও যুক্তরাষ্ট্রের রাষ্ট্রনায়কগণ (যথাক্রমে জর্জ ক্লেমাঁসো, ডেভিড লয়েড জর্জ ও উড্রো উইলসন) একত্রিত হন। শান্তিস্থাপনের লক্ষ্যে উড্রো উইলসন তার বিখ্যাত চৌদ্দ দফা ঘোষণা করেন। ঘোষণায় তিনি ইউরোপীয় সাম্রাজ্যগুলো ভেঙে ফেলে জাতিরাষ্ট্র সৃষ্টি এবং সম্মিলিত জাতিপুঞ্জ (লিগ অব নেশন্স) প্রতিষ্ঠার প্রস্তাব দেন।

### গবেষণার অংশ হিসেবে শান্তি ও সংঘর্ষ অধ্যয়ন

## তথ্যসূত্র

বিষয়শ্রেণী:শান্তি ও সংঘর্ষ অধ্যয়ন
বিষয়শ্রেণী:রাষ্ট্রবিজ্ঞানের উপক্ষেত্র
ওয়ার্ল্ড ওয়াইড ওয়েব কনসোর্টিয়াম

**ওয়ার্ল্ড ওয়াইড ওয়েব কনসোর্টিয়াম** (ইং: World Wide Web Consortium) হলো ওয়ার্ল্ড ওয়াইড ওয়েবের স্ট্যান্ডার্ড নির্ধারণকারী প্রতিষ্ঠান। এছাড়াও ডব্লিঊথ্রিসি শিক্ষা এবং প্রচারে অংশগ্রহণ করে, সফটওয়্যার তৈরিতে এবং ওয়েব সম্পর্কে আলোচনা জন্য একটি উন্মুক্ত ফোরাম হিসেবে কাজ করে। md abdul alim m2a এটি প্রতিষ্ঠা করেন।

## ইতিহাস

md abdul alim m2a  ছাড়ার পর 2013 সালের অক্টোবরে ডব্লিউথ্রিসি প্রতিষ্ঠা করেন।

## তথ্যসূত্র

বিষয়শ্রেণী:ইন্টারনেট
বিষয়শ্রেণী:প্রযুক্তি ব্যবস্থা
বিষয়শ্রেণী:প্রযুক্তি
বিষয়শ্রেণী:প্রযুক্তি কোম্পানি
বিষয়শ্রেণী:তথ্য প্রযুক্তি
বিষয়শ্রেণী:ওয়ার্ল্ড ওয়াইড ওয়েব কনসোর্টিয়াম
বিষয়শ্রেণী:১৯৯৪-এ প্রতিষ্ঠিত সংগঠন
বিষয়শ্রেণী:ওয়েব ডেভেলপমেন্ট
বিষয়শ্রেণী:ওয়েব সেবা
ব্লাড ডায়মন্ড

**ব্লাড ডায়মন্ড** ২০০৬ সালের আমেরিকান পলিটিকাল থ্রিলার চলচ্চিত্র। ছবিটি ১৯৯৬ থেকে ২০০১ পর্যন্ত সিয়েরা লিওনের পটভূমিকে কেন্দ্র করে আবর্তিত হয়েছে।

## কাহিনী সংক্ষেপ
১৯৯৯ সালের দিকে পশ্চিম আফ্রিকার দেশ সিয়েরা লিওনে এক রাজনৈতিক অস্থিরতা দেখা দেয়। সিয়েরা লিওনের সশস্ত্র বিদ্রোহী বাহিনী রেভল্যুশনারি ইউনাইটেড ফোর্স বা আরইউএফের হাতে বন্দি হন সলোমন (জিমন হানসো), কিন্তু ছেলে দিয়া সহ তার পরিবার পালিয়ে যেতে সক্ষম হয়। সলোমন বন্দি হবার পর যখন বিভিন্ন মানুষের হাত কাটা হচ্ছিল, তাকে রেখে দেওয়া হয় হীরক খনীতে কাজ করার জন্য। অন্যদিকে তার ছেলে "দিয়াও" বন্দি হয় আরএউএফের হাতে, তাকে ট্রেইন করা হয়, ব্রেইন ওয়াশ করে সৈনিক বানানো হয়।

একদিন হীরক খনিতে কাজ করার সময় সলোমন একটি গোলাপি রঙের বড় হীরা পান। পায়ের অঙ্গুলের মাঝে লুকিয়ে রাখেন কিন্তু ধরা পরে যান বিদ্রোহী ক্যাপটিনের কাছে। কিছুক্ষণের মধ্যেই সরকারি সৈন্য বাহিনী খনিতে হামলা করে, সলোমন সরকারি সৈন্য বাহিনীর হাতে বন্দি হন। বন্দি হওয়ার আগেই লুকিয়ে রাখেন হীরার খণ্ডটি।এরপর চলে সলোমন তার পরিবারকে ফিরে পাওয়ার কাহিনী।

কাহিনীতে এরপর আবির্ভাব ঘটে ড্যানি আর্চারের (লিওনার্ডো ডিক্যাপ্রিও)। ড্যানি আর্চার একজন স্মাগলার, অস্রের বিনিময়ে আরইউএফের কাছ থেকে হীরা কিনেন,সে জানতে পারে যে সলোমন একটি অতি মূল্যবান পিংক ডায়মন্ডের খোজঁ জানে। সে সলোমনকে তার পরিবার ফিরিয়ে দেওয়ার প্রতিশ্রুতি দিয়ে তাকে নিয়ে ডায়মন্ডটি পাওয়ার অভিযানে নেমে যায়। এর মধ্যে আর্চারের সাথে এক আমেরিকান সাংবাদিক ম্যাডি বয়েনের (জেনিফার কনেলি) সাথে পরিচয় হয়। মেডি আফ্রিকার ব্লাড ডায়মন্ডের উপর লিখতে চায়। শেষ পর্যায়ে ড্যানি আর্চার কৌশলে সোলেমনের ছেলেকে উদ্ধার করে কিন্তু তিনি মারা যান।

## শ্রেষ্ঠাংশে
* লিওনার্ডো ডিক্যাপ্রিও - ড্যানি আর্চার
* জেনিফার কনেলি - সাংবাদিক ম্যাডি বয়েন
* জিমোঁ উন্সু - সলোমন ভ্যান্ডি
* কাগিসু কাইপারস - দিয়া ভ্যান্ডি
* আর্নল্ড ভসলো - কর্ণেল কোয়েটজি
* মাইকেল সীন - সীমন্স
* ইতো ইসান্ডো - কমান্ডার র‌্যাম্বো

## মিউজিক

***ব্লাড ডায়মন্ডঃ অরজিনাল মোশন পিকচার সাউন্ডট্র্যাক*** ভারেসে সারাবান্দে দ্বারা প্রকাশিত ব্লাড ডায়মন্ড সিনেমার সাউন্ডট্র্যাক। ৮ ডিসেম্বর, ২০০৬ তারিখে এটি প্রকাশিত হয়। অ্যালবামের কম্পোজ করেছেন জেমস নিউটন হাওয়ার্ড এবং এটি ২০০৮ সালে সাউন্ডট্র্যাক অফ দ্য ইয়ার (ক্লাসিকাল বিআরআইটি পুরস্কার) জিতেছিল।

### গানের তালিকা

## তথ্যসূত্র


## বহিঃসংযোগ
* 
* 
* 
* 
* 
* 

বিষয়শ্রেণী:২০০৬-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:জার্মান চলচ্চিত্র
বিষয়শ্রেণী:অপরাধমূলক রোমাঞ্চকর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:যুদ্ধের চলচ্চিত্র
বিষয়শ্রেণী:রাজনৈতিক চলচ্চিত্র
বিষয়শ্রেণী:সাংবাদিক সম্পর্কে চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:দক্ষিণ আফ্রিকার পটভূমিতে চলচ্চিত্র
বিষয়শ্রেণী:২০০০-এর দশকের যুদ্ধভিত্তিক নাট্য চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:মার্কিন রাজনৈতিক রোমাঞ্চকর চলচ্চিত্র
বিষয়শ্রেণী:১৯৯৯-এর পটভূমিতে চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র
দমকল বাহিনী

**দমকল বাহিনী** () সাধারণত অগ্নিনির্বাপন ও দুর্যোগ মোকাবেলায় নিয়োজিত দলবিশেষ। সাধারণত রাষ্ট্র কর্তৃকই এই দল পরিচালিত হয়। অগ্নিকাণ্ড ও বিভিন্ন দুর্ঘটনাসহ যেকোন ধরনের দুর্যোগে জনগণের জানমালের ক্ষয়ক্ষতি কমিয়ে আনা, দুর্ঘটনায় আহতদের ঊদ্ধার ও মানবিক সেবা প্রদন, প্রাথমিক চিকিৎসা প্রদান, রোগী পরিবহনে এ্যাম্বুলেন্স সহায়তা প্রদান, বহুতল/বাণিজ্যিক ভবন, শিল্প কারখানায় অগ্নিদুর্ঘটনা রোধকল্পে প্রয়োজনীয় প্রশিক্ষণ, বহুতল বাণিজ্যিক ভবনের ছাড়পত্র প্রদান, অগ্নি প্রতিরোধ ও নির্বাপনে পরামর্শ ও মহড়া পরিচালনা এবং বেসামরিক প্রতিরক্ষা ব্যবস্থা গ্রহণ করা এই দল বা বাহিনীর প্রধান কাজগুলোর মধ্যে অন্যতম।

## বিভিন্ন দেশে দমকল বাহিনী
### বাংলাদেশ

‘‘গতি, সেবা, ত্যাগ’’ -এই মূলমন্ত্র নিয়ে বাংলাদেশের দমকল বাহিনী অগ্নি নির্বাপন ও দুর্যোগ মোকাবেলায় কাজ করে থাকে।

## তথ্যসূত্র

বিষয়শ্রেণী:অগ্নি নির্বাপণ
উটপাখি উৎসব

থাম্ব|উটপাখির দৌড়ের চিত্র
**চ্যান্ডলার উটপাখি উৎসব** যুক্তরাষ্ট্রের অ্যারিজোনার চ্যান্ডলারে বার্ষিক একটি উৎসব যেখানে উটপাখির পিঠে চড়ে যুদ্ধ, জীবন্ত উটপাখির প্রদর্শনী, দেশ-বিদেশের বিরল জাতের পাখি প্রদর্শনী, শূকর দৌড়, সি লায়ন প্রদর্শনী, ম্যাজিক শো, সার্কাস ও ব্যান্ড সঙ্গীতের সঙ্গে নাচ-গান অনুষ্ঠিত হয়।। স্থানীয় ব্যক্তিদের কাছে এটি ‘চ্যান্ডলার অস্ট্রিচ ফেস্টিভ্যাল’ নামে পরিচিত।

## ইতিহাস
১৯৮৯ সালে অ্যারিজোনার চ্যান্ডলারে প্রথমবারের মতো শুরু হয়েছিল উটপাখি মেলা। এর আয়োজক ছিল চ্যান্ডলার চেম্বার অ্যান্ড কমার্স। হিসাবে দেখা গেছে, চ্যান্ডলারের ফিনিক্স এলাকায় যুক্তরাষ্ট্রের অধিকাংশ উটপাখির বাস। ১৯১৪ সালে সেখানে ছয় হাজারের বেশি উটপাখি ছিল বলে জানা যায়। এখানকার অনেক মানুষের জীবিকা এই পাখির সঙ্গে জড়িত। অনেকের এক বা একাধিক খামার রয়েছে, যেখানে বাণিজ্যিকভাবে উটপাখির মাংস, ডিম, পালক, তেলসহ নানা জিনিস উৎপাদিত হয়। এরপর তা সরবরাহ করা হয় যুক্তরাষ্ট্রের বিভিন্ন রাজ্যে। এই শহরের উটপাখির সমৃদ্ধ খামারের পুরোনো ঐতিহ্যকে ধরে রাখতেই এই ব্যবসার সঙ্গে জড়িত মানুষ প্রথম উটপাখির মেলা শুরু করেছিল।

## আকর্ষণীয় পর্ব
চ্যান্ডলার উটপাখি উৎসবের আকর্ষণীয় পর্ব উটপাখির দৌড়। পাঁচ কিলোমিটারের এ দৌড় প্রতিযোগিতা চলে প্রায় ৫০ মিনিট ধরে। এই মেলায় সুস্বাদু খাবারের মধ্যে থাকে উটপাখির মাংস ও ডিম।

## পর্যটন
শুরুতে উৎসবটি তেমন সাড়া জাগাতে না পারলেও প্রতিবছরই আয়োজিত হতে থাকে উটপাখি মেলা। ১৯৯৫ সালে এই উৎসব নিয়ে চলচ্চিত্র নির্মিত হয় হলিউডে। ২০০৫ ও ২০০৬ সালে এ মেলার সঙ্গে যুক্ত হয় বিখ্যাত টিভি চ্যানেল ইএসপিএন। এসব কারণে এ মেলার পরিধি দিন দিন বড় হতে থাকে। যোগ দিতে থাকেন দেশি-বিদেশি পর্যটকেরা। এই উৎসবে যোগ দিতে দেশ-বিদেশ থেকে চ্যান্ডলারে আসে প্রায় সাড়ে তিন লাখ লোক।

## তথ্যসূত্র

বিষয়শ্রেণী:উৎসব